system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre Astronom?
assistant
Un astronom sau astrofizician  este o persoană care se ocupă cu astronomia sau astrofizica.

Interesul manifestat pentru cercetarea bolții cerești 
Diferitele culturi din lume au arătat interes pentru bolta cerească încă din timpuri preistorice. În mod independent, unele dintre aceste culturi au început să sprijine grupuri de scribi sau preoți care s-au dedicat ei înșiși observării corpurilor cerești. Observarea mișcării planetelor și predicția mișcării lor viitoare a fost ocupația de căpetenie a astronomiei în antichitate. În cadrul culturii europene se crede în general că astronomia își are începuturile în Mesopotamia antică. Studii recente ale manuscriselor babiloniene au arătat că anticii mesopotamieni stăpâneau cu o mare acuratețe bolta cerească a noptilor antice.

Evoluția termenului în cursul istoriei
Istoric, astronomia consta îndeosebi în clasificarea aștrilor și descrierea fenomenelor văzute pe cer, în timp ce astrofizica încerca să le explice și să le diferențieze cu ajutorul legilor fizicii. În zilele noastre, această distincție aproape că a dispărut.

Fundamentul astrologic 
Este important de recunoscut că înainte de 1750, cu aproximație, astrologia era considerată o știință în strânsă legătură cu astronomia. În Babilonia antică cele două erau considerate ca fiind practic identice.

Astronomii, spre deosebire de majoritatea oamenilor de știință, nu pot interacționa cu obiectele pe care le studiază. În schimb pot efectua observații detaliate în urma cărora rezultă descoperiri importante. În general astronomii folosesc telescoape sau alte echipamente imagistice pentru a face observațiile de rigoare. Profesia în sine este "presărată" cu călătorii în locuri îndepărtate și pe distanțe mari pentru completarea studiilor respective.

Câțiva astronomi celebri

Astronomul modern 
Progresul în știință și tehnologie a dat naștere la multe categorii de astronomi. Progresele efectuate în domeniul tehnologiei imaginii au dus la o dezvoltare fără precedent a observațiilor imagistice și infra-imagistice ale fenomenelor cerești, atât diurne cât și nocturne. Răspândirea pe Internet a informațiilor legate de spațiul cosmic a făcut ca multe dintre fenomene să poată fi observate de către tot mai mulți astronomi, mai ales formarea aurorelor polare, aparițiile de comete și ocultațiile. Dezvoltarea soft-urilor care permit ghidajul telescoapelor și camerelor de luat vederi, precum și măsurătorile foarte precise ale vitezei luminii au făcut posibile realizarea de imagini de înaltă calitate și de aducerea unor contribuții majore ale multor astronomi în cercetarea spațiului cosmic, mult mai mult decât în trecut. În plus, acum a apărut un nou tip de astronom: constructorul de situri Web și cel ce realizează popularizarea științei, care realizează răspândirea prin Internet a imaginilor și informațiilor astronomice, de asemenea încurajând dezvoltarea astronomiei prin popularizarea atât a imaginilor cât și a tehnicii. Chiar și prin descoperirea recentă a unor cratere terestre de impact de către așa-zișii "astronomi de fotoliu", care utilizează Google Earth, poate să valideze acest tip de astronom. Astronomii sunt adesea matematicieni, efectuând mai degrabă calcule decât observații asupra bolții cerești și prelevării de imagini astronomice. Observarea, măsurarea și răspândirea evenimentelor legate de ocultații constituie o activitate în creștere, de o importanță covârșitoare în a aduce noi informații care să ajute la predicțiile viitoare asupra corpurilor cerești, cum ar fi forma lunii, asteroizilor și planetelor, cu o foarte mare acuratețe și presupunând investiții minime în echipament.

Granița dintre noțiunea de astronom amator și cea de astronom profesionist este mai estompată decât oricând, astronomii amatori aducând contribuții importante în multe domenii ale cunoașterii, adesea foarte importante, cum ar fi spre exemplu descoperirea unei planete prin efectul de lentilă gravitațională. Diviziunea amintită este mai mult de ordin "didactic", în cadrul astronomiei aceasta practic nu există.

Astronomie de amatori

În afară de astronomii profesioniști din întreaga lume, există o enormă comunitate de astronomi amatori, mulți dintre ei fiind repartizați în cluburi, în majoritatea orașelor lumii.

Société astronomique de France, Association française d'astronomie, British Astronomical Association și Société royale d'astronomie du Canada grupează astronomii francezi, britanici și canadieni.  Astronomii amatori canadieni sunt repartizați în 28 de birouri locale denumite „centre”.

Astronomical Society of the Pacific este cea mai mare societate de astronomie generală din lume, cuprinzând atât astronomi amatori cât și profesioniști, precum și profesori provenind din peste 70 de țări.

În Québec, Fédération des astronomes amateurs du Québec grupează  48 de cluburi și organisme de astronomie de amator (plus două în Nouveau-Brunswick), cu un total de vreo  de persoane. Cele mai vechi cluburi din Québec sunt Centre de Québec și Montreal Centre, precum și Centre francophone de Montréal de la Société royale d'astronomie du Canada (dintre care o parte a devenit mai târziu Société d'astronomie de Montréal).

În România
În România activează un număr de astrocluburi și de societăți astronomice, repartizate în diferite orașe din țară: Arad: Astroclubul Galaxis, Brașov: Astroclubul Brașov, București: Astroclubul București și Asociația Astronomică Urania, Bumbești-Jiu / Târgu Jiu: Astroclubul SARM Gorj, Cluj-Napoca: Astroclubul Borealis și Astroclubul Andromeda, Iași: Astroclubul Lyra, Miercurea Ciuc: Erdely Magyar Csillagaszati Egyesulet – Asociația Astronomică Maghiară din Transilvania, Târgoviște: Societatea Astronomică Română de Meteori SARM, Târgu Mureș: Astronomie în Tg. Mureș, Timișoara: Astroclubul Antares Timișoara, Sighetul Marmației: Astroclubul SARM Sighet.

Activități curente efectuate de astronomi 
 măsurarea datelor orbitale ale corpurilor cerești
 măsurarea compoziției chimice ale corpurilor cerești
 măsurarea valorilor luminoase ale obiectelor cerești
 fotografierea și cercetarea activității solare
 cercetarea aurorelor polare
 vizualizarea cometelor
 activități de predare a astronomiei
 construcția de situri web cu conținut astronomic
 promovarea astronomiei
 activarea în grupurile de știri de pe internet cu conținut astronomic.
 efectuarea de călătorii în locuri unde se produc evenimente astronomice, cum ar fi eclipse, unde se găsesc telescoape speciale, unde se țin conferințe pe teme de astronomie etc.
 dezvoltarea instrumentelor optice
 dezvoltarea de echipamente electronice cu rol în activitatea astronomică
 observarea evenimentelor astronomice, înregistrarea și răspândirea informațiilor cu caracter astronomic.

Astronomul reprezentat în arta plastică

Jan Brueghel cel Bătrân (1568-1625), în tabloul Peisaj spre castelul Mariemont, l-a reprezentat pe arhiducele Albert de Habsburg (1559-1621) ținând o lunetă astronomică. Era prima reprezentare artistică a acestui instrument astronomic.
Prin binecunoscutul său tablou intitulat Astronomul, care este adesea legat de Geograful, un alt tablou celebru al său, pictorul Johannes Vermeer a reprezentat artistic influența tot mai mare a demersului științific în Europa în vremea realizării lor: 1668-69.

Bibliografie

Legături externe 

 Biblioteca de Astronomie Online
 Evenimente importante din istoria astronomiei
  The Astronomer Magazine
  theWoman Astronomer!
  Frequently Asked Questions About... Being an Astronomer
  The Armchair Astronomer 
  You might be an astronomer if...

Vezi și 
 Astronomie
Astronomie de amatori
 Listă de astronomi